CELEX: 32013R1365
Language: lt
Date: 2013-12-18 00:00:00
Title: 2013 m. gruodžio 18 d. Komisijos įgyvendinimo reglamentas (ES) Nr. 1365/2013 dėl leidimo iš Saccharomyces cerevisiae (CBS 615.94) gaunamą alfa-galaktozidazės preparatą ir iš Aspergillus niger (CBS 120604) gaunamą endo-1,4-beta-gliukanazės preparatą naudoti kaip retesnių rūšių mėsinių naminių paukščių ir dedeklinių vištaičių lesalo priedą (leidimo turėtojas – bendrovė „Kerry Ingredients and Flavours“ )  Tekstas svarbus EEE

19.12.2013   
            
            
               LT
            
            
               Europos Sąjungos oficialusis leidinys
            
            
               L 343/31
            
         KOMISIJOS ĮGYVENDINIMO REGLAMENTAS (ES) Nr. 1365/2013
   2013 m. gruodžio 18 d.
   dėl leidimo iš Saccharomyces cerevisiae (CBS 615.94) gaunamą alfa-galaktozidazės preparatą ir iš Aspergillus niger (CBS 120604) gaunamą endo-1,4-beta-gliukanazės preparatą naudoti kaip retesnių rūšių mėsinių naminių paukščių ir dedeklinių vištaičių lesalo priedą (leidimo turėtojas – bendrovė „Kerry Ingredients and Flavours“)
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:
   
               (1)
            
            
               Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka;
            
         
               (2)
            
            
               pagal Reglamento (EB) Nr. 1831/2003 7 straipsnį buvo pateiktas prašymas leisti naudoti iš Saccharomyces cerevisiae (CBS 615.94) gaunamą alfa-galaktozidazės preparatą ir iš Aspergillus niger (CBS 120604) gaunamą endo-1,4-beta-gliukanazės preparatą pagal naują paskirtį. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;
            
         
               (3)
            
            
               šis prašymas pateiktas dėl leidimo naudoti iš Saccharomyces cerevisiae (CBS 615.94) gaunamą alfa-galaktozidazės preparatą ir iš Aspergillus niger (CBS 120604) gaunamą endo-1,4-beta-gliukanazės preparatą pagal naują paskirtį kaip retesnių rūšių mėsinių naminių paukščių ir dedeklinių vištaičių lesalo priedą, priskirtiną prie priedų kategorijos „zootechniniai priedai“;
            
         
               (4)
            
            
               Komisijos įgyvendinimo reglamentu (EB) Nr. 237/2012 (2) šį preparatą leista naudoti mėsiniams viščiukams dešimt metų;
            
         
               (5)
            
            
               Europos maisto saugos tarnyba (toliau – Tarnyba) 2013 m. birželio 18 d. (3) pateiktoje nuomonėje padarė išvadą, kad, siūlomomis naudojimo sąlygomis, iš Saccharomyces cerevisiae (CBS 615.94) gaunamas alfa-galaktozidazės preparatas ir iš Aspergillus niger (CBS 120604) gaunamas endo-1,4-beta-gliukanazės preparatas nedaro nepageidaujamo poveikio gyvūnų sveikatai, žmonių sveikatai ar aplinkai, gali būti veiksmingas dedeklinėms vištaitėms ir gali būti ekstrapoliuotas retesnių rūšių mėsiniams naminiams paukščiams. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, ji patvirtino pašarų priedo pašaruose analizės metodo taikymo ataskaitą, kurią pateikė Reglamentu (EB) Nr. 1831/2003 įsteigta etaloninė laboratorija;
            
         
               (6)
            
            
               iš Saccharomyces cerevisiae (CBS 615.94) gaunamos alfa-galaktozidazės preparato ir iš Aspergillus niger (CBS 120604) gaunamo endo-1,4-beta-gliukanazės preparato vertinimas rodo, kad Reglamento (EB) Nr. 1831/2003 5 straipsnyje nustatytos leidimų išdavimo sąlygos yra įvykdytos. Todėl reikėtų leisti naudoti šį preparatą, kaip nurodyta šio reglamento priede;
            
         
               (7)
            
            
               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Priede nurodytą preparatą, priklausantį priedų kategorijai „zootechniniai priedai“ ir funkcinei grupei „virškinimo stimuliatoriai“, leidžiama naudoti kaip gyvūnų pašarų priedą šio reglamento priede nustatytomis sąlygomis.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. gruodžio 18 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 268, 2003 10 18, p. 29.
   
      (2)  2012 m. kovo 19 d. Komisijos įgyvendinimo reglamentas (ES) Nr. 237/2012 dėl leidimo naudoti iš Saccharomyces cerevisiae (CBS 615.94) gaunamą alfa-galaktozidazę (EC 3.2.1.22) ir iš Aspergillus niger (CBS 120604) gaunamą endo-1,4-beta-gliukanazę (EC 3.2.1.4) kaip mėsinių viščiukų pašarų priedą (leidimo turėtojas „Kerry Ingredients and Flavours“) (OL L 80, 2012 3 20, p. 1).
   
      (3)  EMST leidinys (2013 m.), 11(7):3286.
   
      PRIEDAS
      
                  Priedo identifikavimo numeris
               
               
                  Leidimo turėtojo pavadinimas
               
               
                  Priedas
               
               
                  Sudėtis, cheminė formulė, aprašymas, analizės metodas
               
               
                  Gyvūno rūšis arba kategorija
               
               
                  Didžiausias amžius
               
               
                  Mažiausias kiekis
               
               
                  Didžiausias kiekis
               
               
                  Kitos nuostatos
               
               
                  Leidimo galiojimo terminas
               
            
                  Aktyvumo vienetai kilograme visaverčio pašaro, kurio drėgnis yra 12 %
               
            
                  
                     Zootechninių priedų kategorija. Funkcinė grupė: virškinimo stimuliatoriai
                  
               
            
                  4a17
               
               
                  
                     Kerry Ingredients and Flavours
                  
               
               
                  ALFA- galaktozidazė EC 3.2.1.22
                  Endo-1,4-beta- gliukanazė EC 3.2.1.4
               
               
                  
                               
                           
                           
                              
                                 Priedo sudėtis
                              
                              iš Saccharomyces cerevisiae (CBS 615.94) gaunamos alfa-galaktozidazės ir iš Aspergillus niger (CBS 120604) gaunamos endo-1,4-beta-gliukanazės preparatas, kurio mažiausias aktyvumas:
                              
                                          —
                                       
                                       
                                          1 000 U (1) alfa-galaktozidazės viename grame.
                                       
                                    
                                          —
                                       
                                       
                                          5 700 U (2) endo-1,4-beta-gliukanazės viename grame.
                                       
                                    Kietas pavidalas
                           
                        
                               
                           
                           
                              
                                 Veikliosios medžiagos apibūdinimas
                              
                              iš Saccharomyces cerevisiae (CBS 615.94) gaunama alfa-galaktozidazė (EC 3.2.1.22) ir iš Aspergillus niger (CBS 120604) gaunama endo-1,4-beta-gliukanazė (EC 3.2.1.4)
                           
                        
                               
                           
                           
                              
                                 Analizės metodas
                                  (3)
                              
                              Nustatymas:
                              
                                          —
                                       
                                       
                                          alfa-galaktozidazės: kolorimetrinis metodas matuojant p-nitrofenolį, alfa-galaktozidazės atpalaiduotą iš p-nitrofenil-alfa-galaktopiranozido substrato;
                                       
                                    
                                          —
                                       
                                       
                                          endo-1,4-beta-gliukanazės: kolorimetrinis metodas matuojant vandenyje tirpius dažus, endo-1,4-beta-gliukanazės atpalaiduotus iš azurino, skersinu ryšiu susieto su miežių gliukano substratu.
                                       
                                    
                        
               
                  Retesnių rūšių mėsiniai naminiai paukščiai.
                  Dedeklinės vištaitės.
               
               
                  —
               
               
                  alfa-galaktozidazė
                  50 U
                  endo-1,4-beta-gliukanazė 285 U
               
               
                  —
               
               
                  
                              1.
                           
                           
                              Priedo ir premikso naudojimo taisyklėse nurodyti laikymo temperatūrą, saugojimo trukmę ir stabilumą granuliuojant.
                           
                        
                              2.
                           
                           
                              Didžiausia rekomenduojama dozė:
                              
                                          —
                                       
                                       
                                          100 U alfa-galaktozidazės viename kilograme visaverčio pašaro;
                                       
                                    
                                          —
                                       
                                       
                                          570 U endo-1,4-beta- gliukanazės viename kilograme visaverčio pašaro.
                                       
                                    
                        
                              3.
                           
                           
                              Sauga: tvarkant produktą reikia dėvėti kvėpavimo takų apsaugos priemones, akinius ir pirštines.
                           
                        
               
                  2024 m. sausio 8 d.
               
            
         (1)  1 U – fermento kiekis, atpalaiduojantis 1 mikromolį p-nitrofenolio per minutę iš p-nitrofenil-alfa-galaktopiranozido (pNPG) esant 5,0 pH ir 37 °C temperatūrai.
      
         (2)  1 U – fermento kiekis, atpalaiduojantis 1 miligramą redukuojančiojo cukraus (gliukozės ekvivalentas) per minutę iš beta-gliukano esant 5,0 pH ir 50 °C temperatūrai.
      
         (3)  Išsamų analizės metodų aprašymą galima rasti etaloninės laboratorijos svetainėje:
      http://irmm.jrc.ec.europa.eu/EURLs/EURL_feed_additives/Pages/index.aspx